Document ID: /roh_data/filtered/fineweb-2-filterrobots_roh.jsonl.gz/16818

Pliras persunas sajan mortas en ina bova ch'ha sutterrà lur chasa. A Livorno discurran las autoritads d'ina situaziun dramatica. Pervia d'interrupziuns da l'electricitad hai dà problems tar il traffic da tren en l'entira Toscana. Las forzas da salvament èn en acziun cun radund 160 persunas.
Malauras cun ferma plievgia e vent hai era dà en autras regiuns da l'Italia. A Roma, nua ch'i regia dapi mais sitgira, hai pluvì intensiv, uschia ch'i ha dà innundaziuns. La protecziun civila ha avertì da grevs donns er en ulteriuras parts da l'Italia.
RR novitads 12:00